**ОБАВЕШТЕЊЕ**

**О ПОТРЕБНОЈ ДОКУМЕНТАЦИЈИ ЗА ИЗДАВАЊЕ УВЕРЕЊА И ЛЕГИТИМАЦИЈЕ ЗА КАНДИДАТЕ КОЈИ СУ ПОЛОЖИЛИ СТРУЧНИ ИСПИТ ЗА ТУРИСТИЧКОГ ВОДИЧА И ТУРИСТИЧКОГ ПРАТИОЦА 2022/2023. ГОДИНЕ**

Обавештавамо кандидате који су положили стручни испит за туристичког водича и туристичког пратиоца да могу поднети захтев за издавање уверења о положеном стручном испиту и легитимације и то:

- туристички водичи који су испит положили 10.05.2023. године (термин полагања 09/10.05.2023. године) најкасније до 19.05.2023. године;

- туристички водичи који су испит положили 19.05.2023. године (термин полагања 18/19.05.2023. године) најкасније до 26.05.2023. године;

- туристички пратиоци који су испит положили 15.05.2023. године најкасније до 22.05.2023. године.

**Захтев за издавање уверења о положеном стручном испиту и легитимације** садржи: име, име једног родитеља, презиме, као и датум полагања практичног дела стручног испита. Захтев се може поднети на обрасцу који се преузима са интернет странице Mинистарства туризма и омладине [www.mto.gov.rs](http://www.mto.gov.rs) или се исти може поднети у писаној форми, с тим да садржи све тражене податке.

Уз захтев потребно је доставити:

1. **Доказ о уплати републичке административне таксе**

Захтев за издавање уверења и легитимације тарифира се према тарифном броју 1. Закона о републичким административним таксама (,,Службени гласник РС”, бр. 43/03, 51/03 – исправка, 53/04, 42/05, 61/05, 101/05 – др. закон, 42/06, 47/07, 54/08, 5/09, 54/09, 35/10, 50/11, 70/11, 55/12, 93/12, 47/13, 65/13 – др. закон, 57/14 - усклађени дин. изн., 45/15 - усклађени дин. изн., 83/15, 112/15, 50/16 - усклађени дин. изн, 61/17-усклађени дин. изн, 113/17 и 3/18-испр, 50/2018 - усклађени дин. изн, 95/2018, 38/2019 - усклађени дин. изн, 86/2019, 90/2019 - испр., 98/2020 - усклађени дин. изн, 144/2020, 62/2021- усклађени дин. изн. I 138/22) у износу од **330,00 динара** за **подношење захтева**. Износ таксе уплаћује се на **рачун: 840-742221843-57, позив на број: 53-015, по моделу 97, сврха уплате: републичка административна такса, прималац: Буџет Републике Србије.**

1. **Доказ о уплати трошкова издавања уверења и легитимације**

Такса **за издавање уверења о положеном стручном испиту** за туристичког водича, односно туристичког пратиоца износи 310,00 динара (тарифни број 223д наведеног Закона).

Такса **за издавање легитимације** за туристичког водича, односно туристичког пратиоца износи 310,00 динара (тарифни број 223д наведеног Закона).

Укупанизнос такси за издавање уверења и легитимације од **620,00 динара** уплаћује се на **рачун: : 840-31397845-92, позив на број: 50-016, по моделу: 97, сврха уплате: такса за издавање уверења и легитимације, прималац: Министарство туризма и омладине.**

1. **Доказ о знању страног језика -** *уколико кандидат поседује*

Кандидату поред страног језика који је положио може бити признат још неки страни језик, ако је знање тог језика на нивоу који је прописан чланом 9. став 1. Правилника о стручном испиту за туристичког водича и туристичког пратиоца („Службени гласник РС”, бр. 102/2015 и 86/2019-др.закон). Знање језика кандидат доказује овереном фотокопијом:

* дипломе о стеченом средњем образовању на језику националних мањина;
* дипломе о стеченом високом образовању на студијама другог степена (дипломске академске студије - мастер, специјалистичке академске студије, специјалистичке струковне студије), односно на основним студијама у трајању од најмање четири године о звању професора страног језика;
* сертификата института или школе који су регистровани за ту делатност;
* дипломе о стеченом најмање средњем образовању државе чланице Европске уније и Европског економског простора.

Документа која су на страном језику морају бити преведена од стране судског тумача.

Кандидати који су приликом подношења пријаве за полагање стручног испита доставили неки од горе наведених докумената за признавање знањајош неког страног језика исте поново не достављају.

1. **Две фотографије димензија 25 x 35 mm**

Фотографија мора бити израђена у колор техници која није ретуширана и која није старија од шест месеци. Фотографија мора да је оштра и јасна, високог квалитета, без мрља и огреботина и да верно и без прикривања приказује лице, да 70-80% фотографије заузима лице на једнобојној светлој позадини. На фотографији не смеју да се виде друге особе, делови намештаја или други предмети**.**

Тражена документа достављају сена адресу: **Министарство туризма и омладине, Сектор за туризам, ул. Омладинских бригада број 1, 11070 Нови Београд.**

Такође, напомињемо да ће обавештење о месту и времену преузимања уверења о положеном стручном испиту и легитимације бити објављено на интернет страници Министарства.

Молимо кандидате да редовно прате званичнуинтернет страницу овог министарства.